b'\n_START_ARTICLE_\nUramfita\n_START_SECTION_\nCaracter\xc3\xadstiques\n_START_PARAGRAPH_\nLa uramfita \xc3\xa9s un fosfat de f\xc3\xb3rmula qu\xc3\xadmica (NH\xe2\x82\x84)\xe2\x82\x82(UO\xe2\x82\x82)\xe2\x82\x82(PO\xe2\x82\x84)\xe2\x82\x82\xc2\xb76H\xe2\x82\x82O. Cristal\xc2\xb7litza en el sistema tetragonal. Forma petits cristalls, de fins a 0,2 mil\xc2\xb7l\xc3\xadmetres, en rosetes i agregats. La seva duresa a l\'escala de Mohs es troba entre 2 i 3._NEWLINE_Segons la classificaci\xc3\xb3 de Nickel-Strunz, la uramfita pertany a "08.EB: Uranil fosfats i arsenats, amb r\xc3\xa0tio UO\xe2\x82\x82:RO\xe2\x82\x84 = 1:1" juntament amb els seg\xc3\xbcents minerals: autunita, heinrichita, kahlerita, nova\xc4\x8dekita-I, salee\xc3\xafta, torbernita, uranocircita, uranospinita, xiangjiangita, zeunerita, metarauchita, rauchita, bassetita, lehnerita, metaautunita, metasalee\xc3\xafta, metauranocircita, metauranospinita, metaheinrichita, metakahlerita, metakirchheimerita, metanova\xc4\x8dekita, metatorbernita, metazeunerita, przhevalskita, meta-lodevita, abernathyita, chernikovita, meta-ankole\xc3\xafta, natrouranospinita, tr\xc3\xb6gerita, uramarsita, threadgoldita, chistyakova\xc3\xafta, arsenuranospatita, uranospatita, vochtenita, coconino\xc3\xafta, ranunculita, triangulita, furongita i sabugalita.\n_START_SECTION_\nFormaci\xc3\xb3 i jaciments\n_START_PARAGRAPH_\nEs troba a la zona oxidada del dip\xc3\xb2sit de carb\xc3\xb3 i urani de Tura-Kavak, en les fractures en el carb\xc3\xb3 a profunditats d\'entre 20 i 50 m, dip\xc3\xb2sit que es troba a Minkush, a la serralada Moldo-Too (Prov\xc3\xadncia de Nar\xc3\xadn, Kirguizistan), l\'\xc3\xbanic indret on ha estat trobada.'